Οικογένεια 3 ατόμων με παιδί 9 ετών. 3 διαμονές Ιούλιος 2020. Εξαιρετικοί χώροι, καθαριότητα και παροχές σε μια ιδανική τοποθεσία κοντά στην παραλία Παχειά Άμμος 100 μέτρα με τα πόδια κ άλλα τόσα από το κέντρο της Παλαιόχωρας. Θέση στάθμευσης και άνετο μπαλκόνι. Πλήρως εξοπλισμένα δωμάτια, με όλα τα καθαριστικά ακόμα και για το πλυντήριο, καλό στρώμα σε όλα τα κρεβάτια. Επιμένω στον εξοπλισμό και την διακόσμηση γιατί έδειχνε μεράκι κ επαγγελματισμό. Το μπάνιο πεντακάθαρο με ηλιακό θερμοσίφωνο και air-con στον κυρίως χώρο. Μας περίμενε παγωμένο νερό στο ψυγείο, ρακί κ υλικά για πρωινό. Φούρνος και σουπερμάρκετ κοντά, στα 70 μέτρα. Πολύ καλή επικοινωνία με την ιδιοκτήτρια. Δεν νομίζω πως κάποιος θέλει κάτι άλλο στην τιμή αυτή εκτός αν αναζητά πισίνα κ θέα στη θάλασσα. Το συστήνω ανεπιφύλακτα. Ευχαριστούμε πολύ!